ལྟོས་པའི་རྡོ་རྗེ་
འཆང་ཡིན། ༸རྒྱལ་མཆོག་འདི་ནི་འཛམ་གླིང་དཔྱོད་ལྡན་སྤྱི་
དང་ཁྱད་པར་ནང་པ་ཡོངས་ཀྱི་རྡོ་རྗེ་འཆང་རྩོད་མེད་དུ་གྲགས་
པས་གང་གི་བཀའ་བཙན་ནམ། བོད་རིགས་ཆགས་པ་དང་ལྷན་
ཅིག་ཏུ་ལས་དང་སྨོན་ལམ་གྱིས་འབྲེལ་བའི་༸སྐྱབས་མགོན་དུས་
གསུམ་སངས་རྒྱས་ཐམས་ཅད་ཀྱིས་བོད་ཀྱི་ལྷ་སྐལ་དུ་དབང་
བསྐུར་བ་འཕགས་མཆོག་སྤྱན་རས་གཟིགས་སྡོམ་གསུམ་གར་
གྱིས་རྣམ་པར་རོལ་པ། མི་རབས་ནས་མི་རབས་དང་། ཚེ་རབས་
ནས་ཚེ་རབས་སུ་སྐྱབས་གནས་དང་དབུ་ཁྲིད་མཛད་མཁན་འདི་
ལྟ་བུའི་བཀའ་མ་བཙན་པར་རང་གི་ཕྱོགས་རིས་ཀྱིས་རང་གི་སློབ་
དཔོན་ཁོ་ནའི་བཀའ་བཙན་ཟེར་བ་ནི་དྲང་བདེན་ཞིག་གང་ནས་
ཡིན། ༸རྒྱལ་མཆོག་སྐུ་ན་ཕྲ་བའི་སྐབས་ཡོངས་འཛིན་གྱི་ངོ་
སྲུང་གནང་ཡོད་ཀྱང་ཤུགས་ལྡན་འདིའི་ཐད་༸རྒྱལ་མཆོག་འདིས་
སྐྱབས་རྗེ་རྣམ་གཉིས་འཚོ་ཞིང་གཞེས་པའི་དུས་ནས་ཤུགས་ལྡན་
བཀག་འགོག་གནང་བ་དེ་རང་ཐག་རང་གིས་བཅད་པ་མ་གཏོགས་
གཞན་གྱི་ངོ་སྲུང་གནང་བའི་རྒྱུ་མཚན་ཅི་ཡོད་ལེགས་པར་སོམས་
29

ཤིག ཡང་དེའི་འཕྲོས་ཉིད་དུ།
འདི་འདྲ་གནང་ན་གཞན་གྱིས་ཡག་པོ་འདུག་ཟེར་རམ་ཧ་
ཧ་ཟེར་ནས་ཁྲེལ་རྒོད་བྱས་ཡོང་།
ཞེས་པ་འདི་ལ་ལྟོས་དང་། ནང་པའི་ཆོས་བྱེད་བརྒྱ་ཆ་དགུ་
བཅུ་ཙམ་ནས་ཁྱེད་ཚོ་ལ་ག་རེ་ཟེར་གྱི་འདུག ཁྲེལ་རྒོད་སུ་ལ་
བྱེད་ཀྱི་འདུག འཛམ་གླིང་མི་མང་ཕལ་ཆེ་བས་༸རྒྱལ་མཆོ
ཆོག་
གང་ཉིད་ལ་དད་གུས་དང་དགའ་བསུ་ཞུ་གི་འདུག་ན་ཁྱེད་ཚོ་ལ་
དད་གུས་དང་དགའ་བསུ་ཞུ་མཁན་ཁྱེད་ཀྱི་ཕྱོགས་གཏོགས་རེ་
ཟུང་ལས་འདུག་དང་མི་འདུག་མིག་ལེགས་པར་ཕྱེས་ནས་ལྟོས་
ཤིག ཁྲོན་པའི་སྦལ་པའི་ངང་ཚུལ་ཁྱེད་ཚོ་ལས་ལྷག་པ་སུ་འདུག་
ལྟོས་ཤིག ཡང་དེའི་འཕྲོས་ཉིད་དུ།
དེབ་འདི་དགེ་ལྡན་པ་རྒྱལ་ཆེན་སྲུང་མར་བསྟེན་མཁན་དང་
མི་བསྟེན་མཁན་ཐམས་ཅད་ཀྱི་ཐུགས་ལ་ཆེས་མི་བཟོད་པ་ཞིག་
ཡོད་མོད་ཀྱང་ད་བར་ཐལ་ཆ་བྱུང་མེད་པ་ནི་༸གོང་ས་ཆེན་པོ་
དང་། ༸གོང་ས་ཆེན་པོའི་བཀའ་སློབ་ཅེས་ཚིག་ཙམ་ལའང་གྱེ
ལྡོག་མི་ནུས་པའི་མུར་ད་ལྟའི་བར་འཇམ་ཐིང་ངེར་བསྡད་པ་རེད།
30

ཅེས་པ་འདི་ལ་བརྟགས་ན་ཡིག་ཆ་འདི་རྩོམ་པ་པོ་ནི་རྒྱ་གར་
བ་བལ་གྱིས་བཀག་ནས་སྡོད་མཁན་ཞིག་ཡིན་པ་ཐག་ཆོད། འདི་
དུ་གོམ་པ་སྤོ་མ་མྱོང་བ་མཐའ་འཁོབ་པའི་མུན་ནག་གི་ཡུལ་དུ་རྣ་
གའི་ལོ་རྒྱུས་ངོ་མ་ཤེས་མི་འདུག་པས་ངས་བཤད་ཀྱི། ༸རྒྱལ་
མཆོག་འདིའི་མཛད་འཕྲིན་ས་སྟེང་མི་ཤོང་བར་ཡར་རྒྱས་འགྲོ་
བཞིན་པར་བརྟེན་རྒྱ་བལ་འབྲུག་གསུམ་དུ་ཡོད་པའི་ཕྱི་ནང་མི་
རིགས་ཐམས་ཅད་༸རྒྱལ་བ་མཆོག་ལ་དད་གུས་ལྷག་པར་འཕེལ་
བཞིན་པ་འདི་ཁྱེད་ཚོས་གོ་མ་མྱོང་བ་ཡིན་ནམ། ཡང་ན་ཤེས་
བཞིན་མངོན་སུམ་དུ་བསྙོན་པ་ཡིན། མིག་རྒྱང་བསྲིངས་ཏེ་ལྟ་
སྐོར་ཞིག་འགྲོ་ཐུབ་ན་འགྱོད་པ་འབྱུང་ངེས། ཤུགས་ལྡན་འདི་
མི་མང་གི་བསམ་ངོ་དང་བསྟུན་ཏེ་རིམ་པར་བཀག་པ་ཇེ་དམ་དུ་
གཏོང་ཞིང་། ཉེ་དུས་ཐ་ཚིག་བསྒྲགས་ཏེ་བཀག་པ་ཙམ་གྱིས་
བསྟེན་མཁན་བརྒྱ་ཆ་དགུ་བཅུ་གོ་ལྔ་ཙམ་ནས་དགའ་དད་སྤྲོ་
གསུམ་གྱིས་མཐོལ་བཤགས་དང་བཅས་སྡོམ་སེམས་གཙང་མར་
ཕུལ་བར་བརྟེན་དམ་གཙང་ནོར་བུའི་འོད་སྣང་ཀུན་ཏུ་གསལ་
བཞིན་པ་འདི་ཁྱོད་ཀྱིས་མ་མཐོང་བ་ཡིན་སྲིད། གཞན་ཐམས་
ཅད་༸རྒྱལ་བའི་བཀའ་ལ་གྱེན་ལྡོག་ལྟ་ཅི་ཅི་གསུངས་བཀའ་སྒྲུབ་
ཞུ་བཞིན་ཡོད་པ་ལ་རྟོག་གེའི་མགོ་མཁྲེགས་ཁྱོད་ལྟ་བུ་རེ་ཟུང་ནས་
མིག་ལྡན་གཡང་མཆོངས་བྱེད་ཀྱི་ཡོད། དེའི་འཕྲོས་ཉིད་དུ།
31

དེ་ལྟ་ནའང་བོད་བསོད་ནམས་ཀྱིས་མ་འཆུན་པ་ལྟ་བུའི་
དབང་གིས་རྒྱ་འདྲེ་སྟོང་གིས་ཆོ་འཕྲུལ་དུས་གཅིག་ཏུ་བསྟན་པ་
ལྟ་བུའི་གནས་ཚུལ་ཐབས་སྐྱོ་པོ་འདི་བྱུང་བ་རེད།
ཅེས་པ་འདི་ལ་བརྟགས་ན། ཁྱོད་ཀྱིས་བཤད་པ་དེ་བཞིན་གནས་
ཚུལ་ཐབས་སྐྱོ་པོ་དེ་ཁྱོད་ལྟ་བུ་མི་ངན་རེ་ཟུང་གི་ཐོག་ལ་བྱུང་བ་
མ་གཏོགས་༸རྒྱལ་བ་རིན་པོ་ཆེ་དང་། བོད་མི་མང་རང་གཞུང་
དང་བཅས་པ་ལ་དཔལ་དང་གཟི་བརྗིད་འབར་བའི་དགའ་ཚོར་
བྱུང་སྟེ་དམ་མཐུན་གྱི་དགའ་སྟོན་འབར་བཞིན་ཡོད་པར་ཁྱོད་ལྟ་
རུ་ཡོང་ན་འགྲིགས། ཡང་དེའི་འཕྲོས་ཉིད་དུ།
ད་ལམ་རྒྱལ་ཆེན་བསྟེན་མི་ཆོག་ཟེར་ནས་ལྷ་རྟེན་བཤིག་པ་
དང་། ཆོས་ལུགས་བཙན་ཤེད་ཀྱིས་མི་མང་ལ་མིང་རྟགས་རྒྱག་
བཅུག་པ་དང༌། རྒྱལ་ཆེན་སྲུང་མར་བསྟེན་མཁན་ཡིན་ན་གཞུང་
ཞབས་པ་བྱེད་མི་ཆོག་པ་དང་། གཞན་ཡང་རྒྱལ་ཆེན་བསྟེན་
མི་ཆོག་བཤད་པ་ནི་གནས་ཡུལ་རྒྱ་གར་གཞུང་གི་རྩ་ཁྲིམས་དང་
འགལ་བ་ཡིན་པ་ཙམ་དུ་མ་ཟད། འཛམ་གླིང་རྒྱལ་སྤྱིའི་ཐོབ་ཐང་
གི་བཅའ་ཡིག་དང་ཡང་འགལ་བ་ཞིག་ཆགས་ཡོད་པ་རེད།
32

ཅེས་ཟེ ས་ཟེར་བ་ལ་བརྟགས་ན་༸རྒྱལ་བ་མཆོག་གིས་བཀའ་སློབ་
དེ་གནང་བ་ན་རྒྱ་ཆེའི་མི་མང་ནས་དང་བླང་གིས་ས་ཡིག་རྒྱབ་
རྒྱུར་ཤུགས་སྣོན་བསྐྱེད་དེ་ས་ཡིག་ལེན་པ་རེད། དེ་མི་མང་མང་
གཙོའི་ནུས་ཤུགས་ལག་བསྟར་བྱེད་པ་ལས་ཐོག་མ་ནས་བཙན་
ཤེད་བྱེད་མཁན་སུ་ཡང་བྱུང་མེད། དེ་བཞིན་ཤུགས་ལྡན་སྐུ་བསྟེན་
བཤིག་པའང་སྔར་ནས་བསྟེན་པས་ཉམས་ཉེས་བྱུང་བ་ཤེས་ཚོར་
གྱིས་བསྟེན་བདག་སོ་སོས་དང་བླང་གིས་བཤིགས་པ་རེ་ཟུང་བྱུང་།
དེ་ནི་རང་གིས་ཡར་བཟོས་པ་དེ་རང་གིས་མར་བཤིགས་པ་ཡིན
གྱི། ཕྱི ཕྱི་ནས་བཙན་ཤེད་ཀྱིས་བཤིག་ཏུ་འོང་མཁན་སུ་ཡང་བྱུང
མེད། དགའ་ལྡན་ཆོས་གླིང་དུའང་ཁྱེད་ལྟ་བུའི་ཨ་ནེ་རེ་ཟུང་འདོད
འབབ་བྱུང་མེད་ནའང་ཨ་ནེ་གཞན་རྣམས་མང་མོས་གྲོས་བསྡུར་
གྱིས་བཤིིག་འདུག་པ་དེ་མང་པོའི་ལམ་ལུགས་ལ་དབང་
ས་ལ་དབང་ཚད་བྱུང་
བས་ཡིན།
འདི་ནི་དེ་ལྟར་བསྟེན་ན་སྐྱབས་འགྲོའི་བསླབ་བྱ་དང་འགལ་
བ་དང་དགེ་ལྡན་བསྟན་སྲུང་མ་ཡིན་པ་ལ་དགེ་ལྡན་བསྟན་སྲུང་
མཐུ་བོ་ཆེ་རུ་བཀུར་དགོས་པའི་ངན་བསླབ་བྱུང་བ་དང༌། འཕགས་
ཡུལ་ནས་བྱོན་པའི་བསྟན་སྲུང་བསླུ་བ་མེད་པའི་འཇིག་རྟེན་པ་དང་
འཇིག་རྟེན་ལས་འདས་པའི་སྲུང་མ་ཐམས་ཅད་ཀྱིས་དགག་བྱར་
གྲུར་པའི་སྲུང་མའི་མིང་ཅན་ཡིན་པར་ཤེས་ནས་གཤེགས་དང་
33

བཅས་ལུགས་མཐུན་གྱིས་བཤིག་པ་རེད། རང་གིས་ཡར་བཞེངས་
པ་དེ་རང་གིས་མར་བཤིག་པ་དང༌། རང་གི་ཆོས་ཀྱིས་ཡར་བཟོས་
ནས་རང་གི་ཆོས་ལུགས་ཀྱིས་མར་བཤིག་པ་དང་། དཀོན་མཆོག་
གི་རྟེན་མ་ཡིན་པ་ལ་དཀོན་མཆོག་གི་རྟེན་དུ་བརྫུས་པ་དེ་དེ་ལྟར་
མ་ཡིན་པར་ཤེས་ནས་བཤིག་པ་སོགས་ནི་རྒྱ་གར་རྩ་ཁྲིམས་དང་
འགལ་ཚུལ་གང་ཡང་མེད་ལ། རང་ལ་བདག་དབང་ཡོད་པའི་
འདྲ་སྐུ་དེ་རང་གིས་བཤིག་དང་མ་བཤིག་རང་ལ་རང་དབང་ངེས་
པར་དུ་ཡོད་དགོས་པ་ཡིན། རང་ལ་དབང་ཚད་ཡོད་པ་དེ་རང་
གི་དབང་ཚད་དང་མཐུན་པར་བེད་སྤྱོད་བྱེད་ཆོག་པ་དེ་འགྲོ་བ་
མིའི་ཐོབ་ཐང་དང་མཐུན་པ་རེད། རང་གིས་ཆོས་ཁྲིམས་དང་
འགལ་ན་རང་གི་ཆོས་ཁྲིམས་དང་མཐུན་པར་ཉེས་ཆད་ཡོང་བ་
མ་ཟད་བཀག་འགོག་ཀྱང་བྱེད་ཆོག་པ་དང་། རང་ངོས་ནས་རང་
གི་རྒྱལ་ཁབ་དང་གཞུང་གི་ཁྲིམས་ལུགས་དང་འགལ་བ་ན་དེ་དང་
མཐུན་པའི་ཁྲིམས་གཅོད་ཆོག་པ་ཡིན། རང་སྣང་གང་ཤར་དང་།
རང་གཞན་ལ་གནོད་པའི་ལས་རང་གིས་བྱེད་ཆོག་པ་དེ་འགྲོ་བ་
མིའི་ཐོབ་ཐང་ཡིན་ན་ཁྲིམས་བཟོ་ལྷན་ཚོགས་ཟེར་བ་དེ་དགོས་
དོན་མེད་པར་འགྱུར་བའི་ཕྱིར་རོ།།
འགྲོ་བ་མིའི་ཐོབ་ཐང་དང་རྒྱལ་སྤྱིའི་ཁྲིམས་ལུགས་ལ་བཟང་
ངན་དང་། དཀར་ནག་གི་དབྱེ་བ་འབྱེད་མི་ཆོག་པ་དང༌། དགེ་
34

རྒན་གྱིས་དགེ་ཕྲུག་དང་། རང་གི་འགོ་ཁྲིད་ཀྱིས་ལེགས་ཉེས་
ལམ་སྟོན་བྱེད་མི་ཆོག་པ་རེད་དམ། འགྲོ་བ་མིའི་ཐོབ་ཐང་དང་
རྒྱལ་སྤྱིའི་ཁྲིམས་དང་འགལ་བ་ཁྱེད་ཀྱིས་བྱས་པ་ཁྱེད་ཀྱིས་མི་
ཤེས་སམ། ཁྱེད་ཚོ་དེ་ལྟ་བུའི་མངོན་སུམ་འཛེམས་མེད་ཀྱི་སེམས་
ཤུགས་ཡོད་ན་ང་ཚོ་མི་རབས་དུ་མར་ལུས་སྲོག་ལ་ལྟོས་པ་མེད
པར་བསྒྲུབས་པའི་རྟེན་སྐུ་གསུང་ཐུགས་རྟེན་ཟབ་པ་དང་རྒྱ་ཆེ་བའི་
རིག་གཞུང་གང་ན་ཅི་ཡོད་མི་རིགས་འབྲེལ་མེད་རྒྱ་དམར་ནས་
བཙན་ཤེད་ཀྱིས་བཤིག་གཏོར་བྱས་པ་ལ་ངོ་རྒོལ་གྱི་རྒོལ་ཚིག་རྣོ་
ངར་ཅན་གྱི་ཡིག་ཆ་གང་བཀྲམས་ཡོད། ཡིག་ཆ་དེར་བལྟས
ན་གང་འཚམས་ཤེས་མཁན་ཞིག་ཡིན་འདུག་པས་དགྲ་གཉེན་གོ་
ལོག་ཤོར་བ་ག་ལ་སྲིད། འོན་ཀྱང་འགྲོ་བ་མིའི་ཐོབ་ཐང་དང་
རྒྱ་གར་དང་རྒྱལ་སྤྱིའི་ཁྲིམས་ལུགས་གོ་ཐོས་ཙམ་ལས་དོན་ལ་
ཤིན་ཏུ་རྨོངས་པ་ཅན་ཞིག་འདུག་པས་མཁས་བླུན་གང་ཡིན་བཤད་
མི་ཤེས་པ་འདུག
གཞན་ཡང་དབྱིན་ལན་དུ་གཏན་སྡོད་སྐལ་བཟང་རྒྱ་མཚོ་
ཞེས་པས་ལོ་ཤས་སྔོན་ནས་ཁོ་པའི་ཆོས་ཚོགས་ཁག་ལ་༸རྒྱལ་
བ་རིན་པོ་ཆེའི་ཆོས་རྒྱུན་མི་གཙང་བའི་སྐོར་དང་། ༸རྒྱལ་མཆོག་
འདིའི་སྐུ་དཔར་བསྒྲིགས་གཤོམས་མི་ཆོག་པའི་བཀག་སྡོམ་དམ་
དྲག་བྱས་པ་དང་། སྔར་བོད་དུ་བྲག་གཡབ་རྟོགས་ལྡན་རིན་པོ་
35

ཆེ་ནས་དགོན་ཁག་ཏུ་སློབ་དཔོན་རིན་པོ་ཆེའི་སྐུ་བརྙན་བཤིག་པ་
དང་། སླར་བཞེངས་མི་ཆོག་པའི་དམ་དྲག་བྱས་པ་དེ་དག་ལ་
ཁྱེད་ཚོས་རྒྱབ་སྐྱོར་ཡོད་དམ་ངོ་རྒོལ་ཡོད། ཕལ་ཆེར་རྒྱབ་སྐྱོར་
བྱེད་པར་གོར་མ་ཆག དེ་ལྟར་ཐོག་མར་ཁྲིམས་འགལ་རང་གིས་
བྱས་ནས་གཞན་ལ་ཁག་དཀྲི་བྱེད་ནུས་སམ། དེ་བཞིན་བོད་ལྗོངས་
སུ་རྒྱ་མིས་༸རྒྱལ་བ་རིན་པོ་ཆེའི་སྐུ་དཔར་གཤམས་མཆོད་མི་
ཆོག་པའི་བཀག་སྡོམ་ཐེངས་མང་བྱས་པ་དང་། ཁྱད་པར་ཟླ་ཤས་
སྔོན་ནས་ཚབས་ཆེ་རུ་བཏང་ཡོད་ན་ངོ་རྒོལ་གྱི་ཡིག་ཆ་འདི་དང་
འདི་ལས་རྣོ་ངར་ཆེ་བ་འགྲེམས་སྤེལ་གང་དང་གང་བྱས་ཡོད།
བྱེད་ལུགས་འདི་དག་ལ་དཔག་ན་རྒྱབ་སྐྱོར་བྱས་པར་གོར་མ་ཆག་
པས་ཁྱེད་ཚོའི་ལྟ་བ་དེ་ནང་པའི་ལྟ་བ་གང་ཡང་མ་ཡིན་པའི་ཕུང་
གསུམ་པ་ཞིག་ཡིན་པར་ཐག་ཆོད། དེའི་འཕྲོས་ཉིད་དུ།
ཀ དེབ་འདི་༸སྐྱབས་རྗེ་ཡོངས་འཛིན་རྡོ་རྗེ་འཆང་རྣམ་གཉིས་
ཞལ་བཞུགས་པའི་རིང་ལ་ལྐོག་ལབ་ལྟ་བུའི་ཚུལ་དུ་མ་གཏོཌ་
འཇིགས་སྣང་ཅན་གྱི་དེབ་འདི་དངོས་སུ་བཏོན་ནུས་མེད།
ཁ ཉི་ཟླ་ལྟ་བུའི་སྐྱེས་ཆེན་དམ་པ་དེ་རྣམས་ཞི་བར་གཤེགས་རྗེས་
སུ་དེབ་དེ་བཏོན་པ་དང་། དེས་ཀྱང་མ་ཚིམས་པར་ད་ལྟའི་
གནས་ཚུལ་འཛམ་གླིང་ལ་ངོ་ཚ་དགོསཔ་འདི་བྱུང་བ་རེད།
36

ཅེས་པ་འདི་ལ་བརྟགས་ན། ཀ འདི་ཡང་བརྫུན་གཏམ་
སྟེ། ྋསྐྱབས་རྗེ་རྣམ་གཉིས་ཞལ་བཞུགས་པའི་སྐབས་ ༡༩༧༨
ནས་བཟུང་འདི་ག་གཙུག་ལག་ཁང་དང༌། ༡༩༨༠ ནང་མོན་
གྷོ་དགའ་ལྡན་དང་སེ་ར་ཆོས་སྒར། ༡༩༨༣ ལོར་སླར་ཡང་
མོན་གྷོ་འབྲས་སྤུངས་བཅས་སུ་རབས་དང་རིམ་པར་ཤུགས་ལྡན་
བཀག་འགོག་སྐོར་བཀའ་སློབ་གནང་བ་དང་། གསར་ཤོག་ཁག་
ཏུ་གསལ་བསྒྲགས་བཏང་ཟིན་པ་དང་། དེབ་ཆུང་ཁག་མང་བོད་
ཕྱི་ནང་ཀུན་ཏུ་ཁྱབ་བརྡལ་ཕྱིན་ཟིན་པ་ཁྱོད་ཀྱིས་མ་ཤེས་སམ།
དེར་མ་ཟད་༸རྒྱལ་བ་རིན་པོ་ཆེ་ནས་ཤུགས་ལྡན་བསྟེན་གསོལ་
མཚམས་འཇོག་སྐོར་༸སྐྱབས་རྗེ་ཁྲི་བྱང་རིན་པོ་ཆེ་ལ་བཀའ་མོལ་
ཞུས་པའི་སྐོར་ཆོས་སྐྱོང་བསྟེན་ཕྱོགས་ཀྱི་བཀའ་སློབ་ཕྱོགས་
བསྒྲིགས་དེབ་ལྗང་སེར་ཆེན་པོའི་ནང་གསལ་པོར་འདུག་པས་དེར་
ཞིབ་འཇུག་གྱིས།
ཤུགས་ལྡན་བཀག་འགོག་གནང་བའི་ཡིག་ཆ་ཁག་ཕྱི་ལོ་
༡༩༨༠ ཡས་མས་ནས་རྒྱ་ཁྱབ་ཏུ་ཕྱིན་ལ། དེ་ལ་མི་མོས་པའི་
ཡིག་ཆ་ཡང་ཐེངས་འགའ་ཞིག་དེ་དུས་ཐོན་ཟིན་པ་རེད། དེ་ལྟ་
བུ་དོན་མ་གོ་བའི་གླེང་ལྷག་རྣམས་རིམ་པར་ཞི་ནས་ད་ཆ་ཁྱེད་ཚོ་
འགའ་ཞིག་ལས་ལྷག་མེད། ཁྱེད་ཚོ་མཐོང་རྒྱ་ཆུང་བའི་སྐྱོན་ནམ།
རྙིང་ཞེན་གྱིས་རྙིང་འཚིགས་ཟིན་པ་གང་རུང་ཞིག་ལས་མ་འདས།
37

ཕྲན་གྱིས་ ༡༩༧༨ ལོར་རིགས་སློབ་ལོ་རྒྱུས་དེབ་གཅིག་བཏོན་
པའི་ནང་ཚིགས་བཅད་དུ། དཀོན་མཆོག་དྲིན་གྱིས་འཚོ་བའི་
དྲན་དབང་འགས། །དྲེགས་པའི་ལྷ་འདིས་བསྐྱབས་སོ་ཞེས་བསྙད་
དེ། །ལྷག་པའི་ལྷ་ལྟར་གཡར་དམ་གཅེས་འཛིན་གྱིས། །གཞན་
ལའང་ཁྲལ་འགེལ་ཕྱག་རྒྱས་བཏབ་པ་དག །ཕྱེ་དང་མུ་ཏིག་
སྙོམས་པའི་སྙིང་ཁམས་ཅན། །རལ་པ་མེད་པའི་མུ་སྟེགས་སྟོན་
པ་སྟེ། །སྐྱབས་དང་སྐྱབས་མིན་ཚུལ་ལ་རྨོངས་མིན་ན། །བློ་
ཕུགས་འབྱུང་པོའི་མཐུ་བོར་བཅོལ་སྲིད་དམ། །ཞེས་ཚིགས་བཅད་
གཉིས་པོ་ཐོས་པའི་རྐྱེན་གྱིས་སྔར་༸རྒྱལ་མཆོག་འདིས་ཤུགས་
ལྡན་བཀག་པར་ཡི་མ་རངས་པའི་ནད་གཞི་བསླངས་ཏེ་ཕྲན་ལ་
ཀུ་ཅོ་ཤུགས་ཆེར་བཏོན་ཡོད་ལ། སུད་སིར་བཞུགས་པའི་དགེ་
བཤེས་རབ་བརྟན་(༡༩༢༠-༡༩༨༦)ལགས་འདྲོགས་ཕོག་སྟེ་
ཕྲན་ལ་དགག་པ་སྔ་རྗེས་གཉིས་ཙམ་ཁྱབ་སྤེལ་གནང་ཡོད།
དགེ་བཤེས་ལགས་ཕྲན་གྱི་གྲོགས་པོ་ཡིན་པ་དང་། དགག་
པ་དེ་གཞི་མེད་ཀྱི་དགག་པ་ལ་སོང༌། ཕྲན་གྱིས་ལན་འདེབས་
གང་ཡང་བྱས་མེད་ལ་གྲོགས་པོའི་འདུ་ཤེས་ཀྱང་མ་བརླགས་པར་
རྒྱུན་སྐྱོང་བྱས་པ་ཡིན། ཁོང་རང་ཡང་མཐའ་མ་ཞལ་གནོང་
དགོས་པ་ཆགས་ཡོད། ཤུགས་ལྡན་གྱི་རྒྱབ་སྐྱོར་བཙན་གཏམ་
བསྒྲགས་པ་མཐའ་དག་དངོས་ཡོད་གནས་ཚུལ་ལས་ཕྱི་རོལ་ཏུ་
38

སོང་བ་དང༌། ལུང་རིགས་ཡང་དག་པའི་རྒྱབ་སྐྱོར་མེད་པར་
བརྟེན་དབྱར་གྱི་ན་བུན་ལྟར་ལངས་སླ་བ་དང་ཡལ་སླ་བ་དེ་རེད།
བཀའ་སློབ་ཀྱི་དེབ་དེ་ལ་འཇིགས་སྣང་ཅན་དུ་གྱུར་པ་དེ་ནག་ཉེས་
ཅན་ཁྱོད་ལྟ་བུ་ལ་འཇིགས་སྣང་ཅན་དུ་ཆགས་པ་མ་གཏོགས་བོད་
མི་མང་སྤྱི་བྱིངས་ཐམས་ཅད་ལ་དགའ་ཚོར་དཔག་ཏུ་མེད་པ་བྱུང་
ཡོད། འཇིགས་སྣང་འདྲེན་པའི་ནག་ཉེས་དེ་འཆི་བདག་གཤིན་
རྗེའི་སར་སྤྱན་ཞུ་བསྟར་ན་དེ་ནས་སེལ་ཐུབ་ཀྱི་མེད་དམ་ཞེས་ཁྱོད་
ལ་འདྲི་རྒྱུ་ཡིན།
ཁ ༸སྐྱབས་རྗེ་རྣམ་གཉིས་ནི་བོད་ནང་ཁུལ་དུ་ཉི་ཟླ་ལྟ་བུ་
ཡིན་ཡང་འཛམ་གླིང་ཁྱོན་ལ་ཉི་མ་ནི་༸རྒྱལ་མཆོག་འདི་ཉིད་ཡིན་
པ་ཀུན་ལ་རྩོད་མེད་དུ་གྲགས་ཡོད་ཀྱང་འུག་པས་མ་མཐོང་བ་ཁག་
མེད། འདིའི་ཐད་ཁྱོད་ཀྱིས། རྨ་གཞན་མཁས་ན་འཚོ་སྲིད་ཀྱི།
།ཉེས་པའི་ཚིག་རྨ་འདྲུབ་པ་མེད། །ཅེས་དྲངས་འདུག་པ་དེ་ནི་
ཁྱོད་རང་ཁོ་ནར་བབས་པ་ཡིན་ཏེ། ༸རྒྱལ་མཆོག་འདི་ཉིད་ཀྱི་
བཀའ་སློབ་མཐའ་དག་དུག་གསུམ་ཞི་བའི་སྨན་དང་བདུད་རྩིའི་
དཔེ་ཟླ་བྲལ་བས་ཐམས་ཅད་ཀྱི་མན་ངག་ཏུ་མཁྱེན་བཞིན་པ་དེ་
ལྟར་ཡང་ཁྱོད་རང་ཚོ་ལ་དུག་དང་འཇིགས་སྣང་ཅན་དུ་འགྱུར་
ན་ཁྱོད་རང་ཚོའི་དུག་གསུམ་གྱི་ན་ཚ་དེ